Source: https://poradna.hnonline.sk/otazka/ako-dosiahnut-uznanie-otcovstva
Timestamp: 2019-09-21 11:42:50+00:00
Document Index: 12767230

Matched Legal Cases: ['§85', '§90', '§94', 'súd ', 'Súd ', 'súd ', '§40', 'súd ', '§ 88']

Ako dosiahnuť uznanie otcovstva? | HNporadňa
Domov » Právo » Ako dosiahnuť uznanie otcovstva?
Ako dosiahnuť uznanie otcovstva?
Chcem sa opýtať, akým spôsobom sa dá určiť otcovstvo, keď otec dieťaťa je vo väzbe.
Katarina Katarina sa opýtal/a 19.1. 2010 o 20:33 v kategórii Právo
1. Ak sa narodí dieťa v čase od uzavretia manželstva do uplynutia trojstého dňa po zániku manželstva, považuje sa za otca manžel matky (§85 Zákona o rodine). Uvedená právna domnienka platí priamo zo zákona a teda nie je potrebný žiaden ďalší právny úkon smerujúci k určeniu otcovstva. V takomto prípade matrika bez ďalších náležitostí zapíše ako otca dieťaťa manžela matky mal. dieťaťa aj v prípade že je vo väzbe.
2. Ak rodičia mal. dieťaťa nežijú v manželskom zväzku, je možné otcovstvo k mal. dieťaťu určiť tzv. súhlasným vyhlásením oboch rodičov (§90 Zákona o rodine). Takéto vyhlásenie je možné vykonať pred matrikárom. Takýto spôsob určenia otcovstva prichádza do úvahy samozrejme vtedy, keď obaja rodičia s takýmto postupom súhlasia. V prípade, že jeden z rodičov sa nachádza vo väzbe, bude nevyhnutné dohodnúť ďalší postup priamo s vedením Ústavu na výkon väzby a matrikou.
3. Ak nedošlo k určeniu otcovstva žiadnym z vyššie uvedených spôsobov, môže dieťa, matka alebo muž, ktorý tvrdí, že je otcom navrhnúť, aby otcovstvo určil súd. Za otca sa bude považovať muž, ktorý s matkou dieťaťa súložil v čase od ktorého neprešlo do narodenia dieťaťa menej ako 180 a viac ako 300 dní, ak jeho otcovstvo nevylučujú závažné okolnosti (§94 Zákona o rodine). Tento spôsob určenia otcovstva sa využíva napríklad vtedy, keď k určeniu otcovstva súhlasným vyhlásením nemôže dôjsť z dôvodu, že domnelý otec dieťaťa odmieta otcovstvo k dieťaťu. V takomto prípade podáva návrh na súd matka dieťaťa a návrh smeruje proti domnelému otcovi. Súd v konaní ustanoví znalca, ktorý určí predpoklad otcovstva k mal. dieťaťu. Na takomto základe súd určí otcovstvo rozsudkom a na základe takéhoto rozhodnutia následne matrika vykoná zápis v matrike. Pokiaľ je domnelý otec vo väzbe, zabezpečuje jeho účasť na ústnom pojednávaní pred súdom, ako aj korešpondenciu s ním samotný súd.
carlostevez pred 8 rokmi 8 mesiacmi
Chcem sa opytať, akym sposobm sa da urcit meno dietata, ked otec a matka nie su manželia, ale žena je vydata za druheho muža? Može si dat matka priezvisko otca dietata alebo musi manzela?
87buffy8711@azet.sk pred 8 rokmi 6 mesiacmi
Dobry den, chcem sa opytať, akym sposobom sa da urcit meno dietata, ked otcom dietata nie je Slovak ale cudzinec. Nie sme manzelia a ani nezijeme spolu. Prosim poradte mi na mailovu adresu: 87buffy8711@azet.sk
V zmysle §40 ods. 2 a 3 Zákona o rodine: "Ak priezvisko maloletého dieťaťa nebolo určené podľa odseku 1 a rodičia majú rôzne priezviská, dohodnú sa o priezvisku dieťaťa a oznámia to matričnému úradu najneskôr do troch dní od narodenia maloletého dieťaťa. Ak sa rodičia nedohodnú o mene alebo priezvisku maloletého dieťaťa alebo ak
žiadny z rodičov nie je známy, určí meno alebo priezvisko súd".
Takže bude potrebné aby ste spolu s otcom mal. dieťa išli na matriku a určili otcovstvo k mal. dieťaťu a zároveň dohodou určili meno a priezvisko mal. dieťaťa. Predpokladám, že túto službu by mohli poskytnúť aj na zastupiteľstve SR v štáte kde otec žije. V opačnom prípade bude musieť rozhodnúť súd.
Mnoho matiek postupuje aj tak, že proste neuvedú otca mal. dieťaťa v rodnom liste a teda matka rozhoduje o mene a priezvisku samostatne. Upozorňujem však, že pokiaľ nebude otec uvedený v rodnom liste tak nemôžete od neho požadovať výživné príp. výkon ďalších povinností k mal. dieťaťu.
misenka pred 8 rokmi 6 mesiacmi
chcela by som sa spytat,som vydata ale s manzelom sa chceme rozviest nakolko ja mam vyse trojrocny vztah s inym muzom s ktorym mam aj dieta,ako mam postupovat ak mu chce dat priezvisko jeho skutocny otec,ci az po rozvode sa s tym da nieco robit alebo ako
Nedoporučujem čakať na rozvod v ktorom by súd upravoval práva Vášho manžela k mal. dieťaťu, pretože sa považuje za otca mal. dieťaťa.
Obratom podajte ako matka mal. dieťaťa návrh na zapretie otcovstva proti Vášmu manželovi. Až keď bude otcovstvo manžela zapreté môžete s biologickým otcom mal. dieťaťa určiť jeho otcovstvo súhlasným vyhlásením na matrike a určiť meno a priezvisko k mal. dieťaťu.
§ 88 Zákona o rodine:
(1) Manžel má právo zaprieť otcovstvo voči dieťaťu a matke, ak sú obidvaja nažive, a
ak nežije jeden z nich, voči druhému. Ak nežije ani dieťa, ani matka, toto právo manžel nemá.
(2) Aj matka môže do troch rokov od narodenia dieťaťa zaprieť, že otcom dieťaťa je jej
manžel. Ustanovenia o práve na zapretie otcovstva manželom matky dieťaťa sa použijú
claudia pred 8 rokmi 5 mesiacmi
dobry den, moj priatel je obcanom rakuskej republiky, cakame spolu babo..chcem sa spytat, bude u nas v meste na matrike potrebny prekladatel na potvrdenie otcovstva?alebo nejake doklady potrebne prelozene sudnym prekladatelom do nemeckeho jazyka? dakujem za odpoved :)
leona pred 8 rokmi 4 mesiacmi
chem sa opytat, ked sa dieta narodilo do tristo dni od rozvodu ak mam postupovat, aby mohlo mat priezvisko uz svoho ota? ako by mala vyzerat ziadost na zapretie otovstva a zaroven priznanie otcovstva? musim to riesit cez pravnika?
zuzana askim pred 8 rokmi 3 mesiacmi
dobr den, chcem sa spytat ako sa moze ziskat otcostvo, ked je otec ziadatel o azyl... a matka nesuhlasi s otcostvom a ani so stykom s dietatom. A ako to je z vyzivnym, kto urcuje vysku? Ako mame postupovat, ked este nema slovenske obcianstvo, ale zije 7 rokov na Slovensku.
Martina 34 pred 8 rokmi 3 mesiacmi
Chcela by som sa informovat ohľadne určenia otcovstva . Bratranec bol 5 rokov v Irsku kde mal aj známost . Z tejto známosti sa narodila dcerka , no matka nezapísala otca dietata do rod. listu. Teraz však chce dohodu o uznaní otcovstva na matrike dobrovoľne. On s tým nesúhlasí . Aké dôsledky v prípade podania žiadosti na súde môže mladá dáma vysúdit?Kto by platil všetky naklady na určenie otcovstva? Ako by mala vyzerat žiadost na zapretie otcovstva?